By: Cik Ben
Zaman daulu, siapo endak jadi rajo, harus kuek, sehat fisik jasmani dan rohani. Sakti mandraguna. Bahkan separoh rajo merupokan orang jahat. Enyo berhasil jadi rajo setelah berhasil kudeta, membunuh rajo sebelumnya. Terakhir rajo itu didapek tegantung nasib atau nasabnyo.
Di Negeri Bengkulu, konon ado rajo nangtekenal, namonyo rajo beruk. Tapi dalam legenda. Andalannya selain taring atau saing giginyo, buntutnyo jugo berbahayo. Tekatokato iding kito kenai butut beruk…….Cabik ndeen. Maksudnyo, cubo kito like telapak tangan kito, kekiro model ituah butut beruk kalu ngentak idung atau muncung kito.
Pertanyaanyo adalah, seberapo penting rajo itu zaman kiniko? Sangat penting untuk pribadi atau kelompok. Zaman kini, endak mendapek gelar rajo, secaro tersirat, ampir mirip dekek caro mendapekannyo di zaman daulu.
Kato pribahasa, “Gajah terdorong kareno gadingnya, harimau telompek kareno belangnya”. Retinyo, Kebiasaan nagdilakukan orang kayo, tesohor kareno kekayaan dan kekuasaan nangdimilikinyo. Jadi baru dapek jadi rajo, kalu ladapek kekuasaan.
Lantas apo hubungannyo dekek rajo beruk cik? Tentunyo hubungannyo enggut kini masih baik-baik ajo. Menganalogikan dekek gajah tadi, tentunyo rajo model itu samo dekek Rajo Beruk.
Kerjo Rajo Beruk cuman makan, melantak ajo. Kalu idak ado pisang, buah belacik jadilah. Idak ado lokak gedang, lokak kecik jadi jugo. Rajo Beruk selain makan, ulahnyo setiok ari tegak diate pokok kayu, terus berayun-ayun.
Awak rajo, idak enyo mikir mecamano rakyatnyo kini mulai punah. Batang kek bebuahan kini la abis dipanggang manusio. Hebatnyo Rajo Beruk ko, kalu ditegur enyo idak diam. Pasti enyo mengogo mukonyo sambil liekkan saingnyo. Setelah itu baru enyo liekkan buntutnyo. Seolah-olah Rajo Beruk tu ngatokan, “Kona kek kamu”, mungkin katonyo.
ltg_Latn min_Latn min_Latn min_Latn min_Latn min_Latn min_Latn min_Latn